शनिवार दोपहर उत्तर पश्चिम पेरिस के विलेपाइन में ये धमाका येलो कार्निवल के अंत में हुआ. सोशल मीडिया पर पोस्ट किए गए वीडियो में दिखाया गया है कि बॉनफ़ायर में आग लगाने के कुछ ही सेकेंड में आग तेज़ी से फैली और धमाके से चारों ओर मलबा उड़ गया.'ला परिज़ियांग' अख़बार के मुताबिक़ इस हादसे में एक मां और उसका बच्चा गंभीर रूप से घायल हुए हैं और शहर के मेयर को भी चोटें आई हैं.एजेंसियों के अनुसार पांच लोग गंभीर रूप से घायल हुए हैं और कई लोगों के चेहरे पर चोटें आई हैं.हालांकि अभियोजन ने प्रारंभिक जांच शुरू कर दी है लेकिन आग के कारणों का फिलहाल पता नहीं चल पाया है.शहर के मेयर समेत सैंकड़ों लोग इस आयोजन में शामिल होने के लिए जुटे थे.बीएफएम न्यूज़ नेटवर्क को पुलिस के एक सूत्र ने बताया कि मुमकिन है कि हादसा आग लगाने के लिए पेट्रोल के इस्तेमाल की वजह से हुआ हो. फ्रांस की परमाणु भट्ठी में धमाका, कई घायलकार्निवल में आग का खेल(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)